کوئٹہ (آن لائن) صوبائی وزیر خزانہ میر ظہوراحمد بلیدی پارینے کہ برمش واقعہ نا زموار غٹ دوبہ دار آتے دزگیر کننگانے، حیات بلوچ ناخون است ہسوک کروک ءُ واقعہ سے‘ اسہ خراب بندغ نا ڈوہ ریاست یا ریاستی ادارہ نا پالیسی اف‘ حیات بلوچ نا خاہوت ءِ پورو است جم کننگ کن شفاف جاست پاست و دمدستی انصاف نا فراوانی ءِ پک کینہ۔ راجی رابطہ نا ویب سائٹ آ تینا جاری کروک بیان اٹ میرظہور احمد بلیدی پارے کہ حکومت بلوچستان برمش واقعہ نا زموار تے دزگیر کرینے‘ دا رد اٹ پرسجو ءِ شفاف کننگا‘ واقعہ نازموار سمیر سبزل تون اوار غٹ دوبہ دار آک زندان اٹی ءُ و سخت سزا تننگک تا۔
